Prezentatoarea emisiunii Bravo, Ai Stil! de la Kanal D, Ilinca Vandici, a făcut noi dezvăluiri din intimitatea vieții sale amoroase. Cum a avut loc divorțul de tatăl copilului său, afaceristul Andrei Neacșu, și care a fost motivul separării. "Ştie el ce mi-a făcut", s-a exprimat vedeta. Foto
La aproximativ un an de la divorțul oficial de tatăl copilului său, Ilinca Vandici pare că a găsit echilibrul. Până a ajunge în acest punct însă, a fost nevoie să facă față unor momente care au zdruncinat-o. Unul dintre ele este chiar despărțirea de fostul partener de viață.
Ilinca Vandici și Andrei Neacșu s-au căsătorit în 2016. La scurt timp, prezentatoarea emisiunii Bravo, Ai Stil! de la Kanal D a adus pe lume primul său copil. Relația lor a fost una frumoasă, cuplul fiind un exemplu pentru mulți, motiv pentru care despărțirea a fost una surprinzătoare.
În aprilie 2023 au apărut primele zvonuri în presa mondenă privind divorțul dintre Ilinca Vandici și Andrei Neacșu. Nici vedeta TV, nici tânărul afacerist nu a confirmat speculațiile. După circa trei luni de la acest moment, frumoasa brunetă a confirmat că s-a separat oficial de partenerul său de viață.
A fost o perioadă tumultoasă pentru prezentatoarea emisiunii Bravo, Ai Stil!. De dragul copilului pe care îl are cu afaceristul Andrei Neacșu însă, a decis să fie puternică. Micuțul Zian a fost cel care i-a oferit mamei sale curajul de a trece peste orice obstacol cu fruntea sus.
La un an de la divorțul oficial de tatăl copilului său, Ilinca Vandici a vorbit despre evenimentul neașteptat. Vedeta TV nu a vrut să spele rufele public, ci s-a rezumat la a recunoaște doar că tatăl copilului său știe exact cu ce i-a greșit în anii de căsnicie.
"Nu este o tragedie! Doamne, iartă-mă, oamenii divorţează… Am fost foarte sinceră şi reală cu el, nu am încercat să îi pun fundă şi să împachetez frumos această decizie. A fost un divorţ pe linişte. Știe el ce mi-a făcut!", a declarat Ilinca Vandici.
Prezentatoarea emisiunii Bravo, Ai Stil! de la Kanal D a explicat că este conștientă că nu deține adevărul absolut, însă asta nu înseamnă că nu și-a permis să trăiască propria ei realitate, în forma în care era – evident, nu foarte fericită, după cum a sugerat chiar ea.
"Mi-am dat voie să simt, să plâng, să fiu vulnerabilă şi să îmi trăiesc durerea. Să dau cu pumnul în pernă… Este o gură de aer de care aveam nevoie, multă lume mă atacă!", a spus Ilinca Vandici în podcastul lui Teo Trandafir.